
CONSILIUL JUDEŢEAN                                                               
HOTĂRÂRE
privind aprobarea dezlipirii și alipirii unor imobile situate în municipiul Bistriţa, proprietate a judeţului Bistriţa-Năsăud

Consiliul Judeţean Bistriţa-Năsăud, întrunit în şedinţă de îndată, în data de 02.11.2017, în prezenţa a 29 consilieri judeţeni,
Având în vedere:
- expunerea de motive nr.IX/19392 din 01.11.2017 a Preşedintelui Consiliului Judeţean Bistriţa-Năsăud;
- raportul comun nr.IICa/19393 din 01.11.2017 al Direcţiei economice, al Direcției administrație locală și a Arhitectului Șef din cadrul Consiliului Județean Bistrița-Năsăud; 
- prevederile din art.3 alin.(3), art.4, art.8 alin.(1)-alin.(2) Legea nr.213/1998 privind bunurile proprietate publică, cu modificările şi completările ulterioare;
- prevederile art.858, art.879, alin.(1)-alin.(2) şi alin.(5), art.880 din Legea nr.287/2009 privind Codul civil, republicată, cu modificările şi completările ulterioare;
- prevederile art.25 alin.(2) din Legea nr.7/1996 Legea cadastrului şi a publicităţii imobiliare, republicată, cu modificările și completările ulterioare;
- prevederile art.23, lit.e), art.31, art.131, alin.(1), art.132, alin.(1), art.134, art.135, alin.(1) lit.a) și alin.(3) din Anexa la Ordinul directorului general al Agenției Naționale de Cadastru și Publicitate Imobiliară nr.700/2014 privind aprobarea Regulamentului de avizare, recepție și înscriere în evidențele de cadastru și carte funciară, cu modificările și completările ulterioare;
- prevederile art.2 alin.(1) din Hotărârea de Guvern nr.719/2016 pentru aprobarea Programului "Construcţia de locuinţe de serviciu”, cu modificările și completările ulterioare;

- Hotărârea Consiliului Județean Bistrița-Năsăud nr.128/2016 privind transmiterea în folosinţă cu titlu gratuit a terenului în suprafaţă de 3300 mp, situat în municipiul Bistriţa, str. Prundului nr.16D, înscris în Cartea Funciară nr.75577 Bistrița, către Agenţia Naţională pentru Locuinţe, pe durata realizării investiţiei ”Construirea de locuinţe destinate închirierii pentru tinerii specialişti din sănătate”;
- Hotărârea Consiliului Județean Bistrița-Năsăud nr.140/26.10.2016  pentru modificarea Hotărârii Consiliului Județean Bistrița-Năsăud nr. 128/2016 privind transmiterea în folosinţă cu titlu gratuit a terenului în suprafaţă de 3300 mp, situat în municipiul Bistriţa, str. Prundului nr.16D, înscris în Cartea Funciară nr.75577 Bistrița, către Agenţia Naţională pentru Locuinţe, pe durata realizării investiţiei „Construirea de locuinţe destinate închirierii pentru tinerii specialişti din sănătate”;
- Documentația cadastrală pentru dezlipire imobil, întocmită de către S.C. INGRO CONSULT S.R.L., înregistrată la Consiliul Județean Bistrița-Năsăud sub nr.II/19182/31.10.2017;
- Referatul de admitere dezlipire imobil nr.54905/31.10.2017, emis de Oficiul de Cadastru și Publicitate Imobiliară Bistrița-Năsăud–Biroul de Cadastru și Publicitate Imobiliară Bistrița, înregistrat la Consiliul Județean Bistrița-Năsăud sub nr.II/19213/31.10.2017;
· raportul nr. IBa/19417 din 02.11.2017 al Comisiei de administraţie;
· raportul nr. IBa/19418 din 02.11.2017 al Comisiei economice;
· raportul nr. IBa/19419 din 02.11.2017 al Comisiei de urbanism.
În temeiul prevederilor art.91, alin.(1), lit.c), art.98, art.115, alin.(1), lit.c), art.119 și art.120 din Legea nr.215/2001 privind administraţia publică locală, republicată, cu modificările şi completările ulterioare,

HOTĂRĂȘTE:
Art.1. (1) Se aprobă dezlipirea imobilului situat în municipiul Bistrița, str. Prundului nr.16D, înscris în Cartea funciară nr.75577 Bistrița, proprietate privată a județului Bistrița-Năsăud, conform documentaţiei cadastrale recepţionată de Oficiul de Cadastru și Publicitate Imobiliară Bistrița-Năsăud-Biroul de Cadastru și Publicitate Imobiliară Bistrița cu nr.54905/31.10.2017, prevăzută în Anexa la prezenta hotărâre care face parte integrantă din aceasta.

(2) Prin dezlipirea imobilului indicat la alin.(1), se formează două corpuri de proprietate distincte, după cum urmează:

1. imobilul identificat cu Nr. cadastral: 80467, teren în suprafaţă de  1836 mp, având categoria de folosinţă: curţi construcţii+fâneață, neîmprejmuit;
2. imobilul identificat cu Nr. cadastral: 80468, teren în suprafaţă de 1464 mp, având categoria de folosinţă: fâneață, neîmprejmuit;
(3) Se aprobă înscrierea în domeniul public al județului Bistrița-Năsăud a imobilului-teren, situat în municipiul Bistrița, str.Prundului nr.16D, în suprafață de 1464 mp, având categoria de folosinţă: fâneață, neîmprejmuit, identificat cu Nr.cadastral:80468. 
Art.2. (1) Se aprobă alipirea imobilului-teren, situat în municipiul Bistrița, str. Prundului nr.16D, în suprafaţă de 1464 mp, având categoria de folosinţă: fâneață, neîmprejmuit, identificat cu Nr.cadastral 80468, proprietate publică a județului Bistrița-Năsăud,  cu  imobilul-teren, situat în municipiul Bistrița, str. Prundului nr.9, în suprafaţă de 524 mp, având categoria de folosinţă: fâneață, neîmprejmuit, înscris în Cartea funciară nr.76608 Bistrița, identificat cu Nr.cadastral:76608, proprietate publică a județului Bistrița-Năsăud.
(2) Prin alipirea imobilelor indicate la alin.(1), se formează un corp de proprietate nou, situat în municipiul Bistrița, str. Prundului nr.9, în suprafaţă de  1988 mp, având categoria de folosință: fâneață, neîmprejmuit, proprietate publică a județului Bistrița-Năsăud.
(3) Pe terenul prevăzut la alin.(2) se vor construi locuinţe de serviciu prin intermediul Agenţiei Naționale pentru Locuințe București.
 Art.3. Prezenta hotărâre constituie titlu necesar pentru înscrierea în cartea funciară a celor două imobile.
Art.4. Prezenta hotărâre a fost adoptată cu un număr de 29 voturi «pentru».
Art.5. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud.
Art.6. Prezenta hotărâre se comunică de către Serviciul administraţie şi relaţii publice cu:

· Direcția economică;

· Arhitectul șef al Județului Bistrița-Năsăud;

· Direcția tehnică, investiții, lucrări publice;
· Oficiul de cadastru și publicitate imobiliară Bistrița-Năsăud;

· Instituţia Prefectului judeţul Bistriţa-Năsăud.

PREŞEDINTE,

EMIL RADU MOLDOVAN
                                                                         Contrasemnează:

